Vilaietul Bosniei a fost ocupat de Austro-Ungaria în 1878 (anexat oficial în 1908) și doar câteva miliții locale au arătat rezistență și au luptat cu trupele austro-ungare. În primii ani ai noii guvernării, Visoko nu s-a schimbat semnificativ și a păstrat aspectul său în stil oriental. În 1882, Visoko a fost o așezare organizată cu un comerț dezvoltat, cu clădiri de birouri și cu alte instituții. Creșterea contactului cu cultura occidentala a dus treptat la schimbarea orașului, iar unele clădirile din acea vreme au fost construite în stil pseudo-maur. Moscheea Tabhana a fost construită în centrul orașului Visoko, iar orașul însuși a fost extins în continuare până la malurile râului Fojnica. Strada principală s-a dezvoltat în direcția așezării Jalija, situată în deltă și a avut un pod peste râul Bosna.